  Майя Бывальцева Дэри ёросэ библиобус вуиз. Пичи гуртъёсы книгаос нуллон понна огъетэз муниципалитет басьтӥз «Лулчеберетэз но туризмез азинтон» федерал программа улсын. Со сярысь ивортэ ёрослэн нимлыко сайтэз. Ёросын 90 гуртъёс, кытын лыдӟиськонниос ӧвӧл. Огъет 10 сюрс адямилы книга басьяны, ужкагазъёсты копировать карыны но печатланы, фильмъёс учкыны, интернетысь кулэ ивортонъёсты утчаны луонлык сётоз. Со сяна, книгаосын адӟытонъёс, шулдыръяськонъёс, вожвылъяськонъёс но шудонъёс ортчытъяны чакламын. Тодэ вайытом, библиобусъёс, автоклубъёс, крезьгуро инструментъёс но творчествоя коллективъёслы дӥськут басьтон понна таяз арын элькунын 28 миллион манет пала висъямын. Тегъёс: Лулчеберет лыдӟиськонни Удмуртия гурт автозавод  